NAZIV KORISNIKA : ZAVOD ZA HITNU MEDICINU POŽEŠKO-SLAVONSKE ŽUPANIJE 

Požega, 24. listopada 2025.g.

SAŽETAK DJELOKRUGA RADA: 

Zavod za hitnu medicinu obavlja sljedeće poslove:
- provodi mjere hitne medicine na području Požeško-slavonske županije, a za osiguranje pravodobne i dostupne hitne medicine, sukladno općem aktu Hrvatskog zavoda za hitnu medicinu, provodi mjere hitne medicine  na  području jedinica područne (regionalne) samouprave odnosno Grada Zagreba s kojima teritorijalno graniči odnosno  na području cijele Republike Hrvatske.
– vodi propisanu dokumentaciju i izvješća te ih s podacima o svom radu  dostavlja Hrvatskom zavodu za hitnu medicinu
– osigurava suradnju u pružanju hitne medicine sa susjednim jedinicama područne (regionalne) samouprave odnosno Gradom Zagrebom,
– osigurava provođenje standarda operativnih postupaka, protokola rada i algoritama postupanja u djelatnosti hitne medicine
– organizira i osigurava popunjavanje mreže timova na području Požeško-slavonske županije
 – osigurava provedbu utvrđenih standarda opreme, vozila te vizualnog identiteta vozila i 
i zdravstvenih radnika donesenih od strane Hrvatskog zavoda za hitnu medicinu
– provodi standarde hitne medicine za hitni medicinski prijevoz cestom, a standarde za hitni medicinski prijevoz zrakom i vodom provodi u suradnji s Hrvatskim zavodom za hitnu medicinu
– popunjava i organizira timove za medicinski prijevoz cestom, zrakom i vodom
– osigurava provedbu standarda kvalitete rada te predlaže Hrvatskom zavodu za hitnu medicinu mjere potrebne za poboljšanje postojećih standarda kvalitete rada i opremljenosti,
– sudjeluje u planiranju i provedbi obrazovanja zdravstvenih radnika,
– provodi stručna i znanstvena istraživanja iz područja hitne medicine u suradnji s Hrvatskim zavodom za hitnu medicinu,
-provodi edukaciju iz prve pomoći, 
– prikuplja podatke i vodi registre iz područja hitne medicine za Požeško-slavonsku županiju  te ih prosljeđuje Hrvatskom zavodu za hitnu medicinu,
–  obavlja djelatnost sanitetskog prijevoza,
– planira, organizira i sudjeluje u obrazovanju stanovništva iz područja hitne medicine na svom području,
– surađuje s drugim zdravstvenim ustanovama i zdravstvenim radnicima u provedbi liječenja i dijagnostike bolesti,
– planira i sudjeluje u izradi i provedbi pojedinih projekata zdravstvene zaštite u koordinaciji s Hrvatskim zavodom za hitnu medicinu,
– osigurava hitnu medicinsku skrb na javnim priredbama i drugim oblicima okupljanja,
– obavlja i druge poslove iz područja hitne medicine za potrebe Požeško-slavonske županije i na zahtjev Hrvatskog zavoda za hitnu medicinu,
– surađuje u izvanrednim prilikama sa svim žurnim službama i službama za spašavanje na području Požeško-slavonske županije,
– surađuje s Ministarstvom unutarnjih poslova i Ministarstvom obrane u obavljanju djelatnosti hitne medicine, sukladne Zakonu o zdravstvenoj zaštiti.

Djelatnost Zavoda za hitnu medicinu ostvaruje se u skladu s odredbama Zakona o zdravstvenoj zaštiti (NN, broj 150/08, 71/10, 139/10, 22/11, 84/11, 154/11, 12/12, 35/12, 70/12, 144/12, 100/18, 129/19, 147/20, 119/22, 156/22, 33/23, 36/24) i Zakona o ustanovama (NN, broj 76/93, 29/97, 47/99, 35/08, 100/18, 125/19, 151/22).
Plan Rada Zavoda i obavljanja djelatnosti usko je povezan i usklađen uz strateški dokument Ministarstva: Strateški plan razvoja zdravstva od 2021-2027.g.
Cjelokupni plan se odnosi na samo jedan programa: pružanje usluge hitne medicinske pomoći. Dva programa su završena u 2024-2025.g., a to su izgradnja nove zgrade hitne medicinske pomoći u Požegi te specijalizacija medicinskih tehničara. 

ORGANIZACIJSKA STRUKTURA:

Za obavljanje djelatnosti, Zavod potpisuje ugovor s Hrvatskim zavodom za zdravstveno osiguranje, a sve sukladno Mreži hitne medicine koju donosi Ministarstvo zdravlja uz preporuku Hrvatskog zavoda za hitnu medicinu. Prema navedenoj Mreži, Zavod je organiziran na sljedeći način:
· TIM 1 (liječnik, medicinski tehničar, vozač/medicinski tehničar) – Požega i Pakrac
· TIM 2 (dva medicinska tehničara) – Požega i Pleternica
· Prijavno dojavna jedinica (dva medicinska tehničara) – Požega
· Pripravnost (Liječnik, medicinski tehničar i vozač) – Poljana.
· Sanitetski prijevoz – 6 timova u Požegi i 3 tima u Pakracu. Jedan tim čine dva medicinska tehničara i dva vozača te dva vozila.
· Prijavno dojavna jedinica sanitetskog prijevoza (dva medicinska tehničara) - Požega
· Hitan medicinski prijevoz - Požega
	Uprava se nalazi u Požegi u novoizgrađenoj zgradi gdje se nalaze i požeški TIM 1, TIM 2, služba sanitetskog prijevoza te hitan medicinski prijevoz. 


POJAŠNJENJE (ZNAČAJNIJIH) PRIHODA I RASHODA:

U 2026. godini  93% prihoda planiramo ostvariti iz ugovora koji je Zavod za hitnu medicinu Požeško-slavonske županije potpisao s HZZO-m. 6% prihoda je planirano ostvariti iz decentraliziranih sredstava čime je plan pokriti dio troška kupovine sedam novih vozila – pet za sanitetski prijevoz te dva za službu hitne medicinske službe. Ostatak od 1% prihoda se odnosi na pomoći i donacije; vlastita sredstva te na prihode od prodaje nefinancijske imovine i naknade šteta od osiguranja.  Prihodi od pomoći se odnosi na financiranje projekta specijalizacije medicinskih tehničara – naplata završnog zahtjeva za nadoknadom sredstava u iznosu 16.000,00 Eur. Projekt provode zaposlenici Zavoda, a cilj je podizanje kvalitete usluge. Cjelokupni prihodi kao i rashodi su na razini prihoda iz 2025.g.
	U 2026. godini Zavod za hitnu medicinu Požeško-slavonske županije će 73% sredstava utrošiti za pokriće rashoda za zaposlene što je neznatno više u odnosu na 2025.g. jer se očekuje blagi porast plaće zaposlenih. Plaće i ostala materijalna prava uređena su Zakonom o radu, Temeljnim kolektivnim ugovorom za javne službe, Granskim ugovorom za djelatnost zdravstva te Uredbom o koeficijentima i složenosti poslova. Zavod gotovo nema mogućnost utjecaja na ovaj trošak. Jedina mogućnost je dobra organizacija posla i rasporeda zaposlenih.  
	16% troškova se odnosi najvećim dijelom na materijalne te financijske i ostale rashode. Najveći udio u materijalnom trošku ima trošak materijalnih prava zaposlenih te trošak angažiranja vanjskih suradnika (liječnika) koji su neophodni za obavljanje naše temeljne djelatnosti – ukupno 39% materijalnih troškova. 
Uz sve navedeno, osnovni cilj i prioritet je provedba i unapređenje usluge primarne zdravstvene zaštite. Zavod kontinuirano radi na podizanju kvalitete usluga i to stalnim i kvalitetnim usavršavanjem  zaposlenika te podizanjem materijalnih i drugih uvjeta, prema našim mogućnostima, na viši standard. Zaposlenici Zavoda se redovito usavršavaju, kako na osnovnim, tako i na dodatnim, naprednim tečajevima, seminarima, kongresima. 
	Poticat će se kvalitetna komunikacija na relacijama djelatnici-korisnici te među djelatnicima kroz zajedničke aktivnosti i druženja što treba doprinijeti poboljšanju organizacijske klime. 

NAZIV PROGRAMA: REDOVNA DJELATNOST ZDRAVSTVENIH USTANOVA

OPIS PROGRAMA: Provođenje zdravstvene zaštite sukladno ugovorom s HZZO-om te podizanje kvalitete zdravstvene zaštite na višu razinu. Uz brigu za pacijente, briga za materijalna prava zaposlenika te osiguravanje svih uvjeta za pružanje ugovorenih zdravstvenih usluga na najbolji mogući način s educiranim zaposlenicima te s najboljom mogućom tehnologijom. Većina troška se odnosi na plaće zaposlenika i njihova materijalna prava te redovne troškove koji održavaju sustav aktivnim i spremnim za djelovanja. 
Zavod u 2026.g. naglasak stavlja na kupovinu novih vozila za potrebe hitne medicinske pomoći te službe sanitetskog prijevoza. Dana 01. rujna 2024.g., a na temelju Rješenja Ministarstva zdravstva, odnosno Zakona o izmjenama i dopunama Zakona o zdravstvenoj zaštiti (NN 33/2023), služba sanitetskog prijevoza prešla je pod okrilje Zavoda. Vozila koja je Zavod preuzeo od Doma zdravlja nisu u zadovoljavajućem stanju i ne pružaju zadovoljavajuću razinu usluge pacijentima. Kako bi se usluga sanitetskog prijevoza stanovnicima Požeško-slavonske županije mogla nesmetano i kvalitetno pružati, Zavod mora uložiti u osnovno sredstvo za rad ove službe – vozila. Uz navedeno, obnavljanjem voznog parka uvelike će se smanjiti troškovi održavanja vozila.
Uz nabavu dva vozila za službu sanitetskog prijevoza, Zavodu je u planu nabaviti i dva nova vozila za potrebe hitne medicinske službe. Zbog specifičnosti svoje djelatnosti, hitna medicinska služba mora imati kvalitetna i apsolutno ispravna i sigurna vozila kojima može u najkraćem mogućem roku stići do mjesta gdje je unesrećenima potrebno pružiti pomoć. Kako bismo to postigli, potrebno je zanoviti ovaj vozni park. Nabavom dva nova vozila za potrebe hitne medicinske službe, dodatno bi se zanovila i vozila u službi sanitetskog prijevoza – dva postojeća vozila iz hitne medicinske službe bi zamijenila dva sanitetska vozila koja su u lošijem stanju od postojeća dva iz hitne medicinske službe. 
Zavod će u 2026.g. imat spremnu cjelokupnu dokumentaciju za izgradnju zgrade hitne medicinske pomoći u Pakracu. Početak gradnje je predviđen za 2027-2028.g.

POSEBNI CILJ: Nekoliko ih je:
· Povećanje učinkovitosti rada - Kontinuirano ulaganje u osnovna i dodatna znanja zaposlenika kako bi bili u mogućnosti pružiti najbolji moguću uslugu hitne medicinske pomoći, odnosno sanitetskog prijevoza stanovnicima Požeško-slavonske županije i šire. 
· Zadržavanje kvalitetnog osoblja – naslonjeno je na prethodni cilj – uz navedeno je cilj ulagati u radnu i zaštitnu odjeću te osnovna sredstva za rad (vozila, prikolica za masovne nesreće) kako bi taj rad bio što je moguće manje stresan.
· Osiguravanje financijskih sredstava za osuvremenjivanje opreme – iz ovoga programa bi se manjim dijelom financirala kupovina novih 7 vozila (5 sa sanitetski prijevoz i 2 za hitnu medicinsku službu). Nabava medicinske opreme (kompletno opremljena prikolica za masovne nesreće).
· Poboljšanje organizacije rada – racionalno korištenje ljudskih resursa dobrom organizacijom radnog vremena. Smanjenje broja prekovremenih sati uz jednako kvalitetno pružanje ugovorenih usluga. 

MJERA: 2.2.1. Povećanje kvalitete usluga u sustavu zdravstva

ZAKONSKE I DRUGE PODLOGE NA KOJIMA SE PROGRAM ZASNIVA: 
Nacionalni strateški okvir: 
- Plan oporavka i otpornosti Republike Hrvatske (Nacionalni plan oporavka i otpornosti 2021. – 2026.)
- Nacionalna razvojna strategija Republike Hrvatske do 2030. godine (NN 13/21)
- Nacionalni plan razvoja zdravstva 2021. – 2027. i Akcijski plan razvoja zdravstva 2021. – 2025. (NN 147/21)

Pravna osnova:
- Uredba (EU) 2020/852 Europskog Parlamenta i Vijeća od 18. lipnja 2020. o uspostavi okvira za olakšavanje
održivih ulaganja i izmjeni Uredbe (EU) 2019/2088;
- Zakon o ustanovama (NN 76/93, 29/97, 47/99, 35/08, 127/19);
- Zakon o proračunu (NN 144/21);
- Zakon o državnim potporama (NN 47/14, 69/17);
- Obavijest Komisije o pojmu državne potpore iz članka 107. stavka 1. Ugovora o funkcioniranju Europske unije
(2016/C 262/01);
- Zakon o zdravstvenoj zaštiti (NN 100/18, 125/19, 147/20);
- Zakon o obveznom zdravstvenom osiguranju (NN 80/13, 137/13, 98/19);
- Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09,
150/11, 144/12, 19/13, 137/15, 123/17, 98/19, 144/20);
- Zakon o radu (NN 93/14, 127/17 i 98/19);,
- Zakon o zaštiti na radu (NN 71/14, 118/14, 154/14 , 94/18, 96/18);
- Zakon o zaštiti prava pacijenata (NN169/04, 37/08);
- Zakon o liječništvu (NN 121/03, 117/08)
- Zakon o sestrinstvu (NN 121/03, 117/08, 57/11)
- Pravilnik o normativima i standardima za obavljanje zdravstvene djelatnosti (NN 52/2020);
- Pravilnik o minimalnim uvjetima u pogledu prostora, radnika i medicinsko-tehničke opreme za obavljanje
djelatnosti hitne medicine (NN 71/16);
- Pravilnik o uvjetima, organizaciji i načinu obavljanja hitne medicine (NN 71/16);
- Kolektivni ugovor za djelatnost zdravstva i zdravstvenog osiguranja (NN 29/18, 16/19, 35/19, 78/19, 92/19,
56/20);
- Mreža javne zdravstvene službe (NN 101/12, 31/13, 113/15, 20/2018);
- Mreža hitne medicine (NN 49/2016 i 67/2017).
- Pravilnik o specijalističkom usavršavanju prvostupnika sestrinstva u djelatnosti hitne medicine (NN 109/19,
119/19, 139/22, 144/22)

NAČIN I SREDSTVA ZA REALIZACIJU PROGRAMA:

	R.br.
	Naziv aktivnosti / projekta
	2026.
	2027.
	2028.

	1.
	Redovna djelatnost zdravstvenih ustanova
	5.309.400,00
	5.309.400,00
	5.309.400,00

	
	Ukupno program:
	5.309.400,00
	5.309.400,00
	5.309.400,00



POKAZATELJI USPJEŠNOSTI: 

	Pokazatelj uspješnosti
	Definicija
	Jedinica
	Polazna vrijednost
	Ciljana vrijednost 2026.
	Ciljana vrijednost 2027.
	Ciljana vrijednost 2028.

	1.
	Smanjen broj smrtnih slučajeva u nesrećama
	%
	0
	10
	15
	20

	2.
	Smanjenje broja prekovremenih sati uz jednako kvalitetno pružanje usluge
	%
	0
	20%
	30%
	40%

	3. 
	Smanjeni troškovi održavanja prijevoznih sredstava
	%
	0
	30%
	40%
	50%

	4. 
	Povećanje zadovoljstva radnika kroz smanjenje sati (troška) bolovanja
	%
	0
	20%
	30%
	40%



NAZIV PROGRAMA: ZAKONSKI STANDARD U ZDRAVSTVU

OPIS PROGRAMA: Podizanje kvalitete zdravstvene zaštite na višu razinu ulaganjem u osnovna sredstva – kupovinu nova 7 vozila – 5 za službu sanitetskog prijevoza i 2 za službu hitne medicinske pomoći.  Uz samo podizanje kvalitete usluge, ovime se podiže i zadovoljstvo radnika te smanjuju troškovi održavanja vozila. 
U 2027.g. pa nadalje se ova sredstva planiraju usmjerit ka izgradnji nove zgrade hitne medicinske pomoći u Pakracu.  

POSEBNI CILJ: Nekoliko ih je:
· Podizanje razine sigurnosti i zadovoljstva radnika – rad s novom, kvalitetnom i sigurnom opremom utječe na sigurnost i zadovoljstvo radnika
· Smanjenje troškova održavanja vozila – kupovinom 7 nova vozila, iz sustava bi se izbacila 7 najstarija vozila, odnosno vozila s najviše prijeđenih kilometara koja se najčešće kvare. 

MJERA: 2.2.1. Povećanje kvalitete usluga u sustavu zdravstva

ZAKONSKE I DRUGE PODLOGE NA KOJIMA SE PROGRAM ZASNIVA: 
Nacionalni strateški okvir: 
- Plan oporavka i otpornosti Republike Hrvatske (Nacionalni plan oporavka i otpornosti 2021. – 2026.)
- Nacionalna razvojna strategija Republike Hrvatske do 2030. godine (NN 13/21)
- Nacionalni plan razvoja zdravstva 2021. – 2027. i Akcijski plan razvoja zdravstva 2021. –N 147/21)

Pravna osnova:
- Uredba (EU) 2020/852 Europskog Parlamenta i Vijeća od 18. lipnja 2020. o uspostavi okvira za olakšavanje
održivih ulaganja i izmjeni Uredbe (EU) 2019/2088;
- Zakon o ustanovama (NN 76/93, 29/97, 47/99, 35/08, 127/19);
- Zakon o proračunu (NN 144/21);
- Zakon o državnim potporama (NN 47/14, 69/17);
- Obavijest Komisije o pojmu državne potpore iz članka 107. stavka 1. Ugovora o funkcioniranju Europske unije
(2016/C 262/01);
- Zakon o zdravstvenoj zaštiti (NN 100/18, 125/19, 147/20);
- Zakon o obveznom zdravstvenom osiguranju (NN 80/13, 137/13, 98/19);
- Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09,
150/11, 144/12, 19/13, 137/15, 123/17, 98/19, 144/20);
- Zakon o radu (NN 93/14, 127/17 i 98/19);,
- Zakon o zaštiti na radu (NN 71/14, 118/14, 154/14 , 94/18, 96/18);
- Zakon o zaštiti prava pacijenata (NN169/04, 37/08);
- Zakon o liječništvu (NN 121/03, 117/08)
- Zakon o sestrinstvu (NN 121/03, 117/08, 57/11)
- Pravilnik o normativima i standardima za obavljanje zdravstvene djelatnosti (NN 52/2020);
- Pravilnik o minimalnim uvjetima u pogledu prostora, radnika i medicinsko-tehničke opreme za obavljanje
djelatnosti hitne medicine (NN 71/16);
- Pravilnik o uvjetima, organizaciji i načinu obavljanja hitne medicine (NN 71/16);
- Kolektivni ugovor za djelatnost zdravstva i zdravstvenog osiguranja (NN 29/18, 16/19, 35/19, 78/19, 92/19,
56/20);
- Mreža javne zdravstvene službe (NN 101/12, 31/13, 113/15, 20/2018);
- Mreža hitne medicine (NN 49/2016 i 67/2017).
- Pravilnik o specijalističkom usavršavanju prvostupnika sestrinstva u djelatnosti hitne medicine (NN 109/19,
119/19, 139/22, 144/22)

NAČIN I SREDSTVA ZA REALIZACIJU PROGRAMA:

	R.br.
	Naziv aktivnosti / projekta
	2026.
	2027.
	2028.

	1.
	Zakonski standard u zdravstvu
	350.000,00
	350.000,00
	350.000,00

	
	Ukupno program:
	350.000,00
	350.000,00
	350.000,00



POKAZATELJI USPJEŠNOSTI: 

	Pokazatelj uspješnosti
	Definicija
	Jedinica
	Polazna vrijednost
	Ciljana vrijednost 2026.
	Ciljana vrijednost 2027.
	Ciljana vrijednost 2028.

	1.
	Nova vozila za hmp i sanitetski prijevoz
	kom
	0
	7
	0
	0

	2.
	Izgrađena i opremljena nova zgrada hmp u Pakracu
	kom
	0
	0
	0
	1



